**OBČINSKI SVET**

### **Občina Bovec**

#### Trg golobarskih žrtev 8

##### 5230 Bovec

Telefon: SI (386) 05/384-19-00

# E-pošta: obcina.info@bovec.si

Datum: 13. 02. 2026

Številka: 032-02/2022–6. izredna seja

Občinski svet Občine Bovec je na svoji 6. izredni seji dne 13. 02. 2026 po obravnavi 3. točke dnevnega reda **»Predlog sklepa o izkazanem javnem interesu za vlaganje Občine Bovec v kočo na Mangartskem sedlu«** na podlagi 16. člena Statuta Občine Bovec (Uradni list RS št. 72/2006, 89/2010, 75/2017) sprejel naslednji

**SKLEP**

**Občinski svet Občine Bovec se je seznanil z visokimi stroški potrebne obnove koče na Mangartskem sedlu, stavbe št. 53, k.o. 2205 Strmec, ki je bila s Pogodbo o brezplačni odsvojitvi št. 478-37/2013-9 v letu 2013 z RS prenesena na Občino Bovec, in je bila njena stavbna pravica po 3. členu te pogodbe prenesena na PD Bovec. Ugotovil je, da stroški obnove presegajo zmožnosti PD Bovec, da bi sanacijo izvedel sam, ter potrjuje, da projekt revitalizacije trenutno zaprte koče sodi v lokalne zadeve javnega pomena v skladu z 21. členom Zakona o lokalni samoupravi ter je posledično za odprtost koče izkazan širši javni interes, zaradi česar je potrdil uvrstitev projekta sanacije koče na Mangartskem sedlu v proračun Občine Bovec za 2026 ter pripadajoč NRP 2026-2029, kar omogoča tudi pridobivanje sofinancerskih sredstev, pri čemer je Občina Bovec s PD Bovec vzpostavila potrebne pogoje za vlaganje, to je vrnitev stavbne pravice s PD Bovec na lastnico objekta Občino Bovec, in sicer na podlagi Sporazuma o prenehanju stavbne pravice št. 478-2/203-43 z dne 2.2.2026, ki je bil odobren s strani Občnega zbora PD Bovec na njegovem rednem letnem občnem zboru 30.1.2026.**

Sklep o izkazanem javnem interesu bo priloga vlogi Občine Bovec za sklenitev aneksa k Pogodbi o brezplačni odsvojitvi št. 478-37/2013-9, sklenjeni med Vlado RS in Občino Bovec za brezplačni prenos koče na Mangartskem sedlu na Občino Bovec, s katerim Občina Bovec Vlado RS zaproša za umik obveze Občine Bovec po oddaji stavbne pravice Planinskemu društvu Bovec za dobo 50 let, saj PD Bovec ne razpolaga z zadostnimi sredstvi, da bi kočo obnovilo in zagotovilo njeno odprtost. Planinsko društvo Bovec se z vrnitvijo stavbne pravice na Občino Bovec strinja, je pa z Občino Bovec že sklenilo najemno pogodbo, ki ureja njun nadaljnji pogodbeni odnos, kar je prav tako pogoj iste Pogodbe o brezplačni odsvojitvi št. 478-37/2013-9.

Pridobljeno je pravnomočno gradbeno dovoljenje za objekt, ki se glasi na Občino Bovec, objekt planinske postojanke bo poleg klasične planinske koče postal celostna javna infrastruktura gorskega prostora z dodanimi javnimi funkcijami, kot predvideno z investicijsko dokumentacijo (informativna, interpretacijska, izobraževalna, dediščinska …funkcija).

župan Občine Bovec

Valter Mlekuž